Απόστολος Σουγκλάκος

Ο Απόστολος Σουγκλάκος (Πειραιάς, 1950 - 5 Σεπτεμβρίου 2006) ήταν Έλληνας παλαιστής του κατς και ηθοποιός.

Βιογραφικό 
Από πολύ μικρός ασχολήθηκε με το ποδόσφαιρο και την πάλη, στην οποία και αφοσιώθηκε. Τη δεκαετία του '80 κυριάρχησε στα ρινγκ, ενώ κατά διαστήματα εμφανίστηκε σε κινηματογραφικές ταινίες και σε τηλεοπτικές εκπομπές. Περιστασιακά ασχολήθηκε και με τη δισκογραφία.

Υπήρξε ο βασικός εμψυχωτής του Φεστιβάλ Cult Ελληνικού Κινηματογράφου στον συναυλιακό χώρο Gagarin 205. «Η μοναδική φορά που στενοχώρησε ως άνθρωπος, είναι τώρα με τον θάνατό του», δήλωσε ο σκηνοθέτης Νίκος Τριανταφυλλίδης για την απώλεια του 56χρονου παλαιστή-ηθοποιού Απόστολου Σουγκλάκου που επί τρεις δεκαετίες ήταν μία από τις αγαπημένες και καλτ μορφές του ελληνικού θεάματος. «Ήταν ένα αυτοδημιούργητο λαϊκό παιδί με χρυσή καρδιά που ποτέ δεν ξεστόμισε κακία για κανέναν και είχε μεγάλο πάθος για την πάλη και τον κινηματογράφο», ανέφερε ο Νίκος Τριανταφυλλίδης για τον Σουγκλάκο, που είχε εμφανιστεί σε δύο ταινίες του («Ράδιο Μόσχα», «Μαύρο γάλα») και ετοιμαζόταν να παίξει στην τρίτη που ετοιμάζει ο σκηνοθέτης με τίτλο «Αισθηματίες» (όπου θα ερμήνευε έναν από τους... αισθηματίες του τίτλου!). Ως γνωστόν ο Απόστολος Σουγκλάκος ήταν ηγετική μορφή του «Καλτ φεστιβάλ» που οργανώνει επί τέσσερα χρόνια ο Νίκος Τριανταφυλλίδης. Τελευταία κινηματογραφική εμφάνισή του ήταν στην ψηφιακή ταινία «Η επιστροφή των καθαρμάτων» του Φωκίωνα Μπόγρη.

Τον Αύγουστο του 2006 υπέστη εγκεφαλικό επεισόδιο στη Ρόδο, όπου βρισκόταν για επαγγελματικούς λόγους, και παρέμεινε σε κώμα στο νοσοκομείο. Πέθανε έπειτα από δύο εβδομάδες, στις 5 Σεπτεμβρίου του 2006, σε ηλικία 56 ετών, ενώ είχε 3 παιδιά. Κηδεύτηκε στο Γ' Νεκροταφείο.

Φιλμογραφία 
 Η επιστροφή των καθαρμάτων (2003) (V) ... Απόστολος
 Μαύρο γάλα (2000)
 Άνδρες έτοιμοι για όλα (τηλεοπτική σειρά) (1999) ... παλαιστής
 ΄΄Εγκλήματα΄΄, τηλεοπτική σειρά, επεισόδιο 35
 Κωνσταντίνου και Ελένης (τηλεοπτική σειρά) - Η Βεντέτα ... Μητσάρας
 Το κάνει ή δεν το κάνει (1997) (τηλεπαιχνίδι)
 Ράδιο Μόσχα (1995) (χωρίς όνομα στους τίτλους)
 Οι Μεν Και Οι Δεν (1994) ... guest, ως Μάκης κλητήρας
 Ο στραγγαλιστής της Συγγρού (1989) (V) ... Άγγελος
 Ματωμένα όνειρα (1989) (V) ... Απόστολος
 Ένας, αλλά Λέων (1988)
 Ο πρωταθλητής (1987) (V) ... Tolis Greg
 Και καψούρια... και μπακούρια (1987) (V)
 Η Ελλάδα ποτέ δεν πεθαίνει (1986) (V)
 Βαράτε με, αντέχω (1986) (V)
 Ρεμάλι της Αθήνας (1985) ... Στέφανος (και συν-σκηνοθέτης)
 Χαμός στο Αιγαίο (1985) ... κακός νούμερο 1
 Τα καθάρματα (1984) ... Σουγκλάκος
 Νιάτα στη λάσπη (1984) ... σωματοφύλακας
 Ρόδα, τσάντα και κοπάνα Νο 3 (1984)
 Ρόδα, τσάντα και κοπάνα Νο2 (1983)
 Ο στόχος (1983)
 Αχτύπητα.. καμάκια! (1983)
 Σερίφης ο μηχανοφάγος (1983) ... πρόσκοπος
 Χούλιγκανς (Κάτω τα χέρια από τα νιάτα) (1983) ... γκάνγκστερ
 Απίθανοι, αλλιώτικοι και ωραίοι (1982)
 Πανικός στα σχολεία (1982) ... έμπορος ναρκωτικών
 Παγίδα στην Ελλάδα (1982) ... εγκληματίας
 Ρόδα, τσάντα και κοπάνα Νο1 (1982)
 Καμικάζι τσαντάκιας (1982)
 Ο Λαμπρούκος μπαλαντέρ (1981)
 Πάμε για καφέ; (1981)
 Γκαρσονιέρα για δέκα (1981)
 Έξοδος κινδύνου (1980)
 Ρένα, να η ευκαιρία (1980)
 Καθένας με την τρέλλα του (1980)
 Απόδραση στην Αθήνα (1979) (χωρίς το όνομά του στους τίτλους) ... στρατιώτης
 Τα Παιδιά της Πιάτσας (1979)
 Τζακ ο καβαλάρης (1979)
 Ο παλαβός κόσμος του Θανάση (1979)
 Une femme ΰ sa fenκtre (1976) (χωρίς το όνομά του στους τίτλους)
 Ο Θανάσης στη χώρα της σφαλιάρας (1976)
 Όργια σε τιμή ευκαιρίας (1973)
 Ερωτικός παροξυσμός (1973)
 Ευδοκία (1971) ... άνδρας στην αμμουδιά
 Οι Γενναίοι του Βορρά (1970)
 Να' τανε το 13 να' πεφτε σε μας (1970)
 Θου - Βου φαλακρός πράκτωρ. Επιχείρησις: Γης Μαδιάμ (1969) .... παλαιστής
 Ο άνθρωπος της καρπαζιάς (1969)
 Το αφεντικό μου ήταν κορόιδο (1969)
 Η Οδύσσεια ενός ξεριζωμένου (1969) ... Τούρκος αχθοφόρος
 Ο τρελλός τάχει 400 (1968) ... Οπαδός τρελού σε πάρκο
 Το ΠΡΟΠΟ και τα μπουζούκια (1968)
 Τα ψίχουλα του κόσμου (1968)
 Ο Κούκλος (1968)
 Ο Τυχεράκιας (1968)
 Δημήτρη μου... Δημήτρη μου (1967)
 Μίνι φούστα και καράτε (1967)
 Τρούμπα '67 (1967)
 Πατέρα κάτσε φρόνιμα (1967)
 Ο κόσμος τρελάθηκε (1967)
 Η κοροϊδάρα (1967)
 Το χρήμα ήταν βρώμικο (1967)
 Η δοκιμασία (1966)
 Η βουλευτίνα (1966)
 Η αρτίστα (1966)
 Ο Επαναστάτης (1965)
 Η Κύπρος στις φλόγες (1964) ... στρατιώτης
 Ο δρόμος με τα κόκκινα φώτα (1963) (χωρίς το όνομά του στους τίτλους)

Ως ο ίδιος 
 Ο γίγαντας (2000) (V)
 Το αηδόνι της καρδιάς (1989) (V)

Παραπομπές 

Έλληνες αθλητές της επαγγελματικής πάλης
Έλληνες άνδρες ηθοποιοί κινηματογράφου